[{"text_idx": "#000005", "text": "Pam talu\u2019r Cyflog Byw go iawn?\u200b"}, {"text_idx": "#000006", "text": "Mae\u2019r Cyflog Byw yn dda i fusnes, yn dda i weithwyr ac yn dda i\u2019r economi leol."}, {"text_idx": "#000007", "text": "Drwy dalu\u2019r Cyflog Byw mae cyflogwyr yn cymryd cam gwirfoddol i sicrhau bod eu cyflogai yn gallu ennill cyflog y mae modd iddynt fyw arno. Golyga hyn eu bod yn gallu cyfranogi at gymdeithas, gan ennill digon o arian i fyw, yn hytrach na dim ond crafu byw."}, {"text_idx": "#000008", "text": "Yn ogystal a\u0302 bod y peth iawn i\u2019w wneud, mae corff cynyddol o dystiolaeth yn dangos y buddion busnes o fod yn gyflogwr Cyflog Byw, yn ychwanegol at y buddion sy\u2019n dod i\u2019r economi\u0308au lleol."}, {"text_idx": "#000009", "text": "Fe allai codi 1/4 o\u2019r gweithwyr incwm-isel i lefel y cyflog byw gwirioneddol greu hwb economaidd gwerth \u00a31.1bn i brif ddinasoedd y DU"}, {"text_idx": "#000010", "text": "Roedd gwaith ymchwil a gynhaliwyd yn 2018 wedi darganfod bod y cyflog ychwanegol a delir gan awdurdodau lleol a achredwyd fel Cyflogwyr Cyflog Byw yn cael ei fuddsoddi yn yr economi leol. Roedd yr adroddiad wedi dod i\u2019r casgliad pe byddai ond chwarter o\u2019r rhai sy\u2019n derbyn cyflogau isel yn gweld eu cyflogau yn codi i\u2019r Cyflog Byw gwirioneddol mewn deg o brif ddinas-rhanbarthau\u2019r DU, gallai\u2019r cynnydd dilynol mewn cyflogau, cynhyrchiant a gwariant olygu hwb economaidd gwerth \u00a31.1 biliwn i brif ddinasoedd y DU. Mae hyn yn darlunio\u2019r effaith gronnol pan y mae awdurdodau lleol y talu\u2019r Cyflog Byw gwirioneddol. Pan mae gan weithwyr ddigon a arian i fyw arno, mae ganddynt fwy o incwm i\u2019w wario yn yr economi leol."}, {"text_idx": "#000011", "text": "Pam ddod yn sefydliad achrededig?"}, {"text_idx": "#000013", "text": "Mae hyn yn cynnwys plac, nwyddau ac asedau digidol er mwyn dangos i\u2019w staff a\u2019u rhwydweithiau eu bod yn gyflogwr cyfrifol. Hefyd, bydd y cyflogwr y cael ei restru ar wefan a map cyflogwyr y Sefydliad Cyflog Byw, ac mae eu hachredu yn aml yn cael ei gydnabod gan y cyfryngau."}, {"text_idx": "#000014", "text": "Mae adroddiad gan Ysgol Fusnes Caerdydd wedi tynnu sylw at yr effaith bositif y mae\u2019r Cyflog Byw yn cael ar fudiadau. Roedd yr arolwg o fwy \u2018na 800 busnes Cyflog Byw achrededig, yn amrywio o BBaCh i gwmni\u0308oedd y FTSE 100, wedi darganfod bod 93%:"}, {"text_idx": "#000015", "text": "yn dweud ei fod wedi gwella enw da\u2019r busnes"}, {"text_idx": "#000016", "text": "yn dweud ei fod wedi helpu iddynt wahaniaethu eu hunain o gwmni\u0308oedd tebyg yn eu diwydiant"}, {"text_idx": "#000017", "text": "yn dweud ei fod wedi gwella\u2019r berthynas rhwng y rheolwyr a\u2019r staff"}, {"text_idx": "#000018", "text": "Roedd yr arolwg o fwy \u2018na 800 busnes Cyflog Byw achrededig, yn amrywio o BBaCh i gwmni\u0308oedd y FTSE 100, wedi darganfod bod 93% ohonynt wedi elwa fel busnes oherwydd eu bod yn gyflogwr Cyflog Byw.\nRoedd yr ymchwil wedi darganfod bod 86% o\u2019r ymatebwyr wedi dweud bod achredu i\u2019r Cyflog Byw wedi gwella, yn gyffredinol, enw da ei sefydliad fel cyflogwr. Roedd dros hanner y cyflogwyr wedi dweud bod y Cyflog Byw wedi gwella\u2019r broses o recriwtio a chadw cyflogai, tra bod 76% o\u2019r sefydliadau mawr (y rhai hyny sy\u2019n cyflogi dros 500 o bobl) a oedd wedi ymateb wedi nodi gwell cyfraddau cadw\u2019r staff a oedd yn derbyn y Cyflog Byw.\n\u2022 Roedd 78% o\u2019r cyflogwyr mawr hefyd wedi nodi, yn dilyn achredu, bod cymhelliant y staff wedi gwella."}, {"text_idx": "#000019", "text": "Buddion i weithwyr yng Nghymru"}, {"text_idx": "#000022", "text": "\"Arbed ychydig o arian ar gyfer argyfwng neu ddiwrnod glawog\""}, {"text_idx": "#000023", "text": "\"Treulio mwy o amser o ansawdd gyda'n plant\""}, {"text_idx": "#000024", "text": "Mae 1 o bob 5 o\u2019r gweithwyr yng Nghymru yn ennill llai na\u2019r Cyflog Byw gwirioneddol\u201d (TUC, 2019)"}, {"text_idx": "#000025", "text": "Gall ennill y Cyflog Byw gwirioneddol olygu llawr mwy na chodi cyflog yn unig. Gall olygu cael y modd i gynilo arian ar gyfer argyfwng, y gallu i dreulio mwy o amser gyda\u2019r teulu a gall olygu llonyddwch meddwl rhag poeni am sut mae fforddio\u2019r pethau sylfaenol."}, {"text_idx": "#000026", "text": "Mae gweithwyr Burns Pet Nutrition yn Hwlffordd yn rhannu\u2019r hyn y mae gweithio i gyflogwr achrededig yn golygu iddyn nhw."}]